Document ID: 31997R2445

ΚΑΝΟΝΙΣΜΟΣ (ΕΚ) αριθ. 2445/97 ΤΟΥ ΣΥΜΒΟΥΛΙΟΥ της 8ης Δεκεμβρίου 1997 περί καθορισμού των τιμών προσανατολισμού για τα προϊόντα της αλιείας του παραρτήματος Ι σημεία Α, Δ και Ε του κανονισμού (ΕΟΚ) αριθ. 3759/92, για την περίοδο 1998
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως της αγοράς στον τομέα των αλιευομένων προϊόντων και των προϊόντων υδατοκαλλιέργειας (1), και ιδίως το άρθρο 9 παράγραφος 3,
την πρόταση της Επιτροπής,
Εκτιμώντας:
ότι στο άρθρο 9 παράγραφοι 1 και 2 του κανονισμού (ΕΟΚ) αριθ. 3759/92 προβλέπεται ότι, για τα προϊόντα που απαριθμούνται στο παράρτημα Ι σημεία Α, Δ και Ε του εν λόγω κανονισμού, καθορίζεται τιμή προσανατολισμού τέτοια που να συμβάλλει στη σταθεροποίηση των τιμών αγοράς χωρίς ωστόσο να οδηγεί στη δημιουργία πλεονασμάτων στην Κοινότητα 7 ότι η τιμή προσανατολισμού πρέπει επίσης να συμβάλλει σε στήριξη του εισοδήματος των παραγωγών, ενώ θα πρέπει να συνεκτιμώνται και τα συμφέροντα των καταναλωτών 7
ότι η τιμή προσανατολισμού καθορίζεται επί τη βάσει του μέσου όρου των τιμών, κατά την έννοια του άρθρου 9 παράγραφος 2 του εν λόγω κανονισμού, και με συνεκτίμηση των προοπτικών παραγωγής και ζήτησης 7
ότι, για την περίοδο 1998, τα κριτήρια αυτά οδήγησαν όσον αφορά ορισμένα προϊόντα σε αύξηση και όσον αφορά άλλα προϊόντα σε διατήρηση ή μείωση σε σχέση με τις τιμές που ισχύουν κατά την τρέχουσα περίοδο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές προσανατολισμού της περιόδου από 1ης Ιανουαρίου μέχρι 31 Δεκεμβρίου 1998 για τα προϊόντα που απαριθμούνται στο παράρτημα Ι σημεία Α, Δ και Ε του κανονισμού (ΕΟΚ) αριθ. 3759/92 και τα οικεία εμπορικά χαρακτηριστικά εμφαίνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 1997.

Labels: 2
3
6